Ahmad Fauzee

Ahmad Fauzee (lahir Ahmad Fauzee Abdul Samad; 29 Mac 1952) merupakan seorang penyanyi, pelakon dan pengarah filem Malaysia. Merupakan abang kepada wartawan hiburan, Fauziah Samad. Beliau pernah menghasilkan 12 buah album dan juga dua album duet bersama Azlina Aziz yang memuatkan lagu-lagu popular yang pernah dinyanyikan oleh Aziz Jaafar dan Normadiah.

Beliau juga pernah membintangi filem Red Haired Tumbler di Malaya hasil arahan Eddie Pak. Selain itu, beliau juga pernah mengarah filem buat pertama kalinya menerusi filem Kolej 56 yang dikeluarkan pada tahun 1989 di mana lakonan beliau menerima pencalonan untuk kategori Pelakon Lelaki Terbaik di Festival Filem Malaysia ke-8. . Beliau pernah membikin semula filem Panggilan Pulau yang merupakan lakonan asal P. Ramlee, Normadiah, Nordin Ahmad, Yusof Latiff dan ramai lagi.

Ahmad Fauzee juga terkenal menerusi program popular RTM yang menampilkan pelbagai artis lain dalam nyanyian secara beramai-ramai seperti Uji Rashid dan Shah Rezza iaitu Mekar Sejambak pada pertengahan tahun 80an.

Kehidupan awal
Beliau dilahirkan pada 29 Mac 1952 di Jalan Raja Alang, Kampung Baru, Kuala Lumpur dan pernah menuntut pelajaran di Kolej Melayu Kuala Kangsar (MCKK). Beliau dilihat gemar menjayakan pelbagai aktiviti yang berkaitan dengan budaya semasa di sekolah menengah. Beliau juga pernah bekerja di sebuah syarikat penerbangan dari Malaysia di samping aktif dalam bidang nyanyian.Penghargaan kepada Warner Music  Utusan Malaysia (29 November 2009). Dicapai pada 29 Jun 2010.

Beliau merupakan seorang peminat P. Ramlee dan pernah menganggotai kumpulan Panca Sitara 3 setelah ditawarkan oleh syarikat rakaman Warnada. Beliau juga pernah merakamkan album dan mengambil keputusan untuk berhenti daripada pekerjaan asalnya pada tahun 1985.Dennis Chua (20 Januari 2017). The day Ahmad was forced to sing New Straits Times. Dicapai pada 29 Jun 2017. Beliau terpaksa berhenti kerja kerana banyak menerima tawaran untuk membuat persembahan terutamanya daripada pihak Radio Televisyen Malaysia (RTM) untuk program Mekar Sejambak. Beliau telah berkahwin dengan Ayu Abdullah dan dikurniakan dua orang anak iaitu Ahmad Zidane dan Ahmad Zicran.

Diskografi
Album studio
 Ahmad Fauzee (1987)
 Siapa Punya (1987)
 Nostalgia Abadi - Ahmad Fauzee (2007)

Album duet
 Mengenang Aziz Jaafar & Normadiah (1988)
 Mengenang Aziz Jaafar & Normadiah Vol. II (1990)

Album runut bunyi
 Kolej 56 (1989)
 Panggilan Pulau (1994)
 Jimi Asmara (1995)

Filemografi
Filem
+  Tahun Tajuk Watak Catatan 1989 Kolej 56 Rosman Filem pertama dan bertindak sebagai pengarah, penyanyi dan pelakon 1994 Red Haired Tumbler di Malaya Deen Mohd  1994 Panggilan Pulau Zulkifli Filem ini merupakan pembikinan semula hasil daripada filem Panggilan Pulau

Drama
+  Tahun Tajuk Watak Saluran TV Catatan 2015 Gerak Khas (Musim 15) (Episod: "Agenda Rahsia") Samsuddin/Sam TV3 Beliau memegang watak sebagai Sam, seorang ketua kumpulan elit yang melakukan agenda jahat dengan menyebarkan fitnah di media sosial 2016 Dia Semanis Honey Tan Sri AminuddinAstro RiaDia Semanis Honeymoon 7 Hari Mencintaiku Dato' Razman TV3 Bapa saudara kepada Sofi dan adik kepada Johari 2017 Hero Seorang Cinderella Tengku Ismadi Astro Ria Bapa kepada Tengku Ian

Telefilem
+  Tahun Tajuk Watak Saluran TV Catatan 2016 Dia Semanis Honey Raya Tan Sri Aminuddin Astro Ria

 Teater 
+TahunTajukWatakCatatan 2017 Dia Semanis Honey Muzikal Tan Sri Aminuddin

Rujukan

Pautan luar


Kategori:Kelahiran 1952
Kategori:Orang dari Kuala Lumpur
Kategori:Orang hidup
Kategori:Penyanyi lelaki Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Pelakon televisyen Malaysia
Kategori:Pengarah filem Malaysia
Kategori:Orang Malaysia berketurunan Melayu
Kategori:Muslim Malaysia